Държавен вестник, бр. 91, 2014 г., стр. 19

БРОЙ  91	
Д Ъ Р Ж А В Е Н  В Е С Т Н И К 	
СТР.  19  
предписания за подобряване на дейността и 
изпълнението им. Докладът и становището 
по чл. 9, ако е предоставено, се представят 
пред Съвета по международно осиновяване 
за незабавно разглеждане. Съветът има пра­
вомощията по чл. 10.
(5) Министърът на правосъдието разглежда 
решението на съвета и в срока по чл. 11 издава 
или мотивирано отказва да издаде разрешение 
за посредничество по отношение на всички 
държави, посочени в заявлението, или за 
част от тях. Новото разрешение се издава по 
образец – приложение № 3, носи номера на 
съществуващото с добавен цифров индекс и 
действа при неговите условия и срок.
(6) Отказът на министъра може да бъде 
оспорен по реда на Административнопроце­
суалния кодекс пред Върховния администра­
тивен съд.
Раздел III
Издаване на ново разрешение за посредни­
чество при международно осиновяване 
Чл. 16. (1) Акредитираната организация 
може да подаде заявление за издаване на ново 
разрешение за посредничество при междуна­
родно осиновяване през месеца, предхождащ 
последните четири месеца от валидността на 
разрешението. Заявлението е със съдържани­
ето, определено в чл. 5, ал. 2.
(2) Ако заявителят писмено декларира, че 
не се предвижда промяна на обстоятелствата 
и държавите, за които е издадено предходното 
разрешение, към заявлението се прилагат: 
документи по чл. 5, ал. 3, т. 4, 7, 11 – 13 и 
ал. 5; удостоверение за актуално състояние 
на юридическото лице, издадено от съда по 
регистрацията. 
(3) При условие, че заявителят декларира, 
че се предвижда промяна на обстоятелствата 
и държавите, за които е издадено предходно­
то разрешение, към заявлението се прилагат 
съответните документи, както и тези по ал. 2.
(4) Към заявлението се прилага доклад за 
цялостната дейност на организацията, съдър­
жащ информацията по чл. 20, т. 25.
(5) Министерството на правосъдието из­
вършва служебна справка в централния регис­
тър по чл. 45 ЗЮЛНЦ и в Регистър БУЛСТАТ 
по отношение на декларираните от заявителя 
обстоятелства. Получените справки се прила­
гат служебно към заявлението по ал. 1.
Чл. 17. (1) Процедурата за издаване на 
ново разрешение се осъществява по реда на 
чл. 6 – 9. Подготвеният доклад съдържа и ин­
формация относно работата на акредитираната 
организация, в т. ч.: справка от регистъра по 
чл. 113, ал. 1, т. 2 СК; участие в осъществя­
ването на специални мерки за осиновяване 
на деца по чл. 112, ал. 6 СК; изпълнение/ 
неизпълнение на задълженията по чл. 20; 
постъпили сигнали; дадени задължителни 
предписания за подобряване на дейността и 
изпълнението им. Докладът и становището 
по чл. 9, ако е предоставено, се представят 
пред Съвета по международно осиновяване 
за незабавно разглеждане. 
(2) Съветът обсъжда още:
1. качество на работа; 
2. спазване на изискванията по чл. 4, вклю­
чително наличие на достатъчно технически 
и експертни ресурси, съобразно вписаните в 
регистъра осиновяващи;
3. организиране и/или участие в нацио­
нални и международни форуми, проучване 
и представяне на международни практики;
4. брой вписани осиновяващи и процедури 
по международно осиновяване за съответната 
държава.
(3) Съветът приема решение, с което 
предлага на министъра на правосъдието да 
издаде ново разрешение за осъществяване 
на посредническа дейност или да откаже 
издаването му за всички държави, посочени 
в заявлението, или за част от тях. 
Чл. 18. (1) Министърът на правосъдието 
разглежда решението на Съвета по между­
народно осиновяване и в срока по чл. 11 
издава или мотивирано отказва да издаде 
разрешение за посредничество за всички 
държави, посочени в заявлението, или за 
част от тях. Новото разрешение се издава по 
образец – приложение № 2.
(2) Отказът на министъра на правосъдието 
може да се оспори по реда на Администра­
тивнопроцесуалния кодекс пред Върховния 
административен съд.
Г л а в а  т р е т а
ОСЪЩЕСТВЯВАНЕ И ПРЕКРАТЯВАНЕ 
НА ДЕЙНОСТТА НА АКРЕДИТИРАНИТЕ 
ОРГАНИЗАЦИИ
Раздел I
Компетентности и задължения на акредити­
раните организации
Чл. 19. Дейността на акредитираните ор­
ганизации включва:
1. консултиране на осиновяващия относно 
законодателството, процедурата, необходи­
мите документи и срокове за международно 
осиновяване и спецификите за съответната 
държава;
2. изготвяне и подаване на молба от оси­
новяващ за вписване в регистъра по чл. 113, 
ал. 1, т. 2 и 3 СК, придружена от документи­
те, съгласно наредбата по чл. 113, ал. 4 СК и 
извършване на всички необходими действия 
за вписването;
3. оказване на съдействие за изпълнението 
на задълженията на вписания в регистъра 
осиновяващ;